pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-คณะกรรมการต่อต้านการทุจริตแห่งชาติ (คตช.)  เผยผลการสำรวจดัชนีสถานการณ์คอร์รัปชันในรอบ 6 เดือน มีค่าคะแนนเพิ่มขึ้น
วันจันทร์ที่ 3 กันยายน 2561
คณะกรรมการต่อต้านการทุจริตแห่งชาติ (คตช.)  เผยผลการสํารวจดัชนีสถานการณ์คอร์รัปชันในรอบ 6 เดือน มีค่าคะแนนเพิ่มขึ้น
รอง นรม. พลเอก ฉัตรชัยฯ เป็นประธานการประชุมคณะกรรมการต่อต้านการทุจริตแห่งชาติ (คตช.)
วันนี้ (3 กันยายน 2561 ) เวลา 13.30 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมการต่อต้านการทุจริตแห่งชาติ (คตช.) ครั้งที่ 1/2561 ร่วมกับหน่วยงานที่เกี่ยวข้อง สรุปสาระสําคัญผลการประชุม ดังนี้
ที่ประชุมรับทราบ รายงานการวิเคราะห์ผลสํารวจดัชนีสถานการณ์คอร์รัปชั่นไทย การดําเนินงานในภาพรวม โดยศูนย์พยากรณ์เศรษฐกิจและธุรกิจ มหาวิทยาลัยหอการค้าไทยได้เปิดเผยผลการสํารวจดัชนีสถานการณ์คอร์รัปชั่น(Corruption Situation Index.CSL) ในรอบ 6 เดือนประจําเดือนมิถุนายน 2561 มีประเด็นสําคัญที่สะท้อนสถานการณ์ทุจริตของประเทศไทยดังนี้ สถานการณ์การทุจริตในประเทศไทยในรอบ 6 เดือนมีค่าคะแนนเพิ่มขึ้นทั้ง 3 ดัชนี ไม่ว่าจะเป็นระดับค่าคะแนนดัชนีสถานการณ์คอร์รัปชันไทย (Thai CSI) ดัชนีสถานการณ์คอร์รัปชันไทยในปัจจุบันและดัชนีแนวโน้มสถานการณ์คอร์รัปชันไทย ซึ่งถือว่าเป็นผลจากการดําเนินการอย่างจริงจังของทุกภาคส่วนในการแก้ไขปัญหาการทุจริตจนสถานการณ์การทุจริตของไทยมีแนวโน้มในทิศทางที่ดีขึ้น สังคมมีความตื่นตัวและมีทัศคติที่เกี่ยวข้องกับการทุจริตคอร์รัปชั่นเพิ่มขึ้น จากการมีระดับคะแนนเพิ่มสูงขึ้นจะเห็นได้ว่า ประชาชนตระหนักได้ถึงพิษภัยของการทุจริตคอร์รัปชั่นเกิดการตื่นตัวทางความคิดทัศคติดังกล่าวมาใช้ประโยชน์ในการแก้ไขปัญหาทุจริตให้มีประสิทธิภาพต่อไป ซึ่งการดําเนินงานในระยะต่อไปจะดําเนินการเร่งรัดการตรวจสอบคดีสําคัญที่อยู่ในความสนใจของประชาชน รวมทั้งให้ภาคประชาชน เอกชน และสื่อมวลชน เข้ามามีส่วนร่วมในการดําเนินการของภาครัฐ ตั้งแต่ต้นน้ํา กลางน้ํา และปลายน้ํา ตามแนวทางพลังประชารัฐ ขจัดทุจริตอย่างจริงจังและต่อเนื่อง
พร้อมกันนี้เพื่อให้การดําเนินงานของคณะกรรมการต่อต้านการทุจริตแห่งชาติมีประสิทธิภาพและเป็นไปตามที่กําหนดไว้ ที่ประชุมได้เห็นชอบแต่งตั้งอนุกรรมการเพื่อดําเนินงานด้านต่างๆจํานวน6 คณะ ได้แก่ 1)คณะอนุกรรมการต่อต้านการทุจริตแห่งชาติการปลุกจิตสํานึกและสร้างการรับรู้ 2)คณะอนุกรรมการต่อต้านการทุจริตแห่งชาติด้านการป้องกันการทุจริต 3)คณะอนุกรรมการต่อต้านการทุจริตแห่งชาติด้านการปราบปรามการทุจริต 4)คณะอนุกรรมการประสานความร่วมมือและความโปร่งใสในการจัดซื้อจัดจ้างภาครัฐ 5)คณะอนุกรรมการต่อต้านการทุจริตแห่งชาติด้านเสริมสร้างความร่วมมือระหว่างภาครัฐและเอกชนในการต่อต้านทุจริต 6)คณะอนุกรรมการ เร่งรัด ติดตามการดําเนินการตามมติคณะกรรมการต่อต้านการทุจริตแห่งชาติ
............................................................
สํานักโฆษก
รัฐบาลไทย-ข่าวทำเนียบรัฐบาล-รัฐบาลไทยและ NPA พร้อมสานต่อความร่วมมือ เพิ่มศักยภาพปฏิบัติการสำรวจ/เก็บกู้ทุ่นระเบิด
วันพุธที่ 17 พฤษภาคม 2560
รัฐบาลไทยและ NPA พร้อมสานต่อความร่วมมือ เพิ่มศักยภาพปฏิบัติการสํารวจ/เก็บกู้ทุ่นระเบิด
รัฐบาลไทยและ NPA พร้อมสานต่อความร่วมมือ เพิ่มศักยภาพปฏิบัติการสํารวจ/เก็บกู้ทุ่นระเบิด
วันนี้ (17 พ.ค. 2560) เวลา 13.30 น. ณ ทําเนียบรัฐบาล นายอัคเซล สตีน-นิลเซ็น (Mr. Aksel Steen - Nilsen) ผู้อํานวยการโครงการประเทศไทยและกัมพูชา พร้อมเจ้าหน้าที่สํารวจ/เก็บกู้ระเบิดสตรีขององค์การความช่วยเหลือแห่งประชาชนชาวนอร์เวย์ (Norwegian People's Aid: NPA) เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญของการสนทนา ดังนี้
นายกรัฐมนตรีกล่าว ในนามของรัฐบาลและประชาชนชาวไทยต้อนรับผู้อํานวยการโครงการฯและคณะ โดยไทยกับ NPA ประเทศนอร์เวย ถือเป็นมิตรที่ใกล้ชิดและยาวนานที่สุดกว่า 18 ปีของไทย ในด้านการปฏิบัติการทุ่นระเบิด
ในโอกาสนี้ นายกรัฐมนตรียังได้กล่าวชื่นชมความสามารถและการเสียสละในการปฏิบัติงานสํารวจ/เก็บกู้ทุ่นระเบิดของเจ้าหน้าที่สตรี ซึ่งมีความสามารถและจิตใจที่เข้มแข็งไม่แพ้ผู้ชาย รวมทั้งชื่นชม NPA ที่ให้โอกาสและสนับสนุนสตรีได้เข้ามามีบทบาทอย่างเท่าเทียม
ทั้งนี้ ไทยขอบคุณ NPA ที่ได้ทุ่มเท และมุ่งมั่นสํารวจและเก็บกู้ทุ่นระเบิดในหลายพื้นที่ร่วมกับหน่วยงานที่เกี่ยวข้องของไทย พร้อมย้ําถึงความตั้งใจและมุ่งมั่นของรัฐบาลไทยที่จะเก็บกู้ทําลายทุ่นระเบิดให้หมดไปจากประเทศโดยเร็วที่สุด โดยนายกรัฐมนตรียินดีที่เห็นทุกภาคส่วนที่เกี่ยวข้องมีความร่วมมืออันดีและดําเนินไปอย่างต่อเนื่อง
ด้านผู้อํานวยการโครงการฯขอบคุณนายกรัฐมนตรีที่สละเวลาให้เข้าพบ พร้อมแนะนําเจ้าหน้าที่สํารวจ/เก็บกู้ระเบิดสตรี จาก 4 ประเทศอาเซียน ได้แก่ ไทย กัมพูชา เมียนมา และลาว ทั้งนี้ NPA ชื่นชมความพยายามและความมุ่งมั่นของรัฐบาลในการปฏิบัติงานสํารวจ/เก็บกู้ทุ่นระเบิด พร้อมยืนยันเจตนารมย์ที่จะสานต่อความร่วมมือ และพร้อมที่จะสนับสนุนไทยต่อไป
******************************
รัฐบาลไทย-ข่าวทำเนียบรัฐบาล-กระทรวงยุติธรรม โดย สำนักงาน ป.ป.ส. ประชุมคณะกรรมการตรวจสอบทรัพย์สิน ครั้งที่ ๙
วันศุกร์ที่ 9 สิงหาคม 2562
กระทรวงยุติธรรม โดย สํานักงาน ป.ป.ส. ประชุมคณะกรรมการตรวจสอบทรัพย์สิน ครั้งที่ ๙
สํานักงาน ป.ป.ส. ประชุมคณะกรรมการตรวจสอบทรัพย์สิน ครั้งที่ ๙
ในวันศุกร์ที่ ๙ สิงหาคม ๒๕๖๒ เวลา ๐๘.๓๐ น
ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงาน ป.ป.ส
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ในฐานะประธานคณะกรรมการตรวจสอบทรัพย์สิน
เป็นประธานการประชุม คณะกรรมการตรวจสอบทรัพย์สิน ครั้งที่ ๙/๒๕๖๒
โดยมีนายนิยม เติมศรีสุข เลขาธิการคณะกรรมการป้องกันและปราบปรามยาเสพติด
ในฐานะเลขานุการคณะกรรมการตรวจสอบทรัพย์สิน และนายอํานาจ เหล่ากอที
ผู้ช่วยเลขานุการคณะกรรมการตรวจสอบทรัพย์สิน พร้อมคณะกรรมการฯ เข้าร่วมฯ
เพื่อพิจารณาสํานวนคดีตรวจสอบทรัพย์สิน จํานวน ๑๖๙ คดี
ทรัพย์สิน จํานวน ๕๓๖ รายการ รวมมูลค่า ๘๐,๔๓๕,๓๐๐ บาท
ซึ่งการประชุมคณะกรรมการตรวจสอบทรัพย์สินเป็นกระบวนการ
ในการบังคับใช้กฎหมายการริบทรัพย์ เพื่อสร้างความมั่นคงปลอดภัยในสังคม
ลดโอกาสในการกลับมากระทําความผิดเกี่ยวกับยาเสพติดซ้ํา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย เป็นประธานร่วมการประชุมคณะผู้ว่าราชการจังหวัดและเจ้าแขวงชายแดนไทย-ลาว ครั้งที่ 10
วันพฤหัสบดีที่ 28 กันยายน 2560
รัฐมนตรีว่าการกระทรวงมหาดไทย เป็นประธานร่วมการประชุมคณะผู้ว่าราชการจังหวัดและเจ้าแขวงชายแดนไทย-ลาว ครั้งที่ 10
รัฐมนตรีว่าการกระทรวงมหาดไทยเป็นประธานร่วมการประชุมคณะผู้ว่าราชการจังหวัดและเจ้าแขวงชายแดนไทย-ลาว ครั้งที่ 10
วันนี้ (28 ก.ย.60) เวลา 09:00 น. ที่โรงแรมลาวพลาซ่า นครหลวงเวียงจันทน์ สาธารณรัฐประชาธิปไตยประชาชนลาว พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะหัวหน้าคณะผู้แทนฝ่ายไทย และพลตรี สมแก้ว สีลาวง รัฐมนตรีกระทรวงป้องกันความสงบ ในฐานะหัวหน้าคณะผู้แทนฝ่ายลาว เป็นประธานร่วมในการประชุมคณะผู้ว่าราชการจังหวัดและเจ้าแขวงชายแดนไทย-ลาว ครั้งที่ 10 ที่สาธารณรัฐประชาธิปไตยประชาชนลาวเป็นเจ้าภาพ โดยมีผู้บริหารระดับสูงของกระทรวงมหาดไทย ผู้ว่าราชการจังหวัด 12 จังหวัด ได้แก่ จังหวัดเชียงราย พะเยา น่าน อุตรดิตถ์ พิษณุโลก เลย หนองคาย บึงกาฬ นครพนม มุกดาหาร อํานาจเจริญ อุบลราชธานี และเจ้าแขวงของสปป.ลาว 9 แขวง ได้แก่ แขวงบ่อแก้ว ไชยะบุลี เวียงจันทน์ นครหลวงเวียงจันทน์ บอลิคําไซ คําม่วน สะหวันนะเขต สาละวัน และแขวงจําปาสัก รวมทั้งหน่วยงานที่เกี่ยวข้อง เข้าร่วมประชุม
โดยในที่ประชุมได้ปรึกษาหารือ แลกเปลี่ยนความคิดเห็น และหาแนวทางความร่วมมือในการแก้ไขปัญหาต่าง ๆ ที่เกิดขึ้นตามบริเวณแนวชายแดนจังหวัดและแขวง ส่งเสริมการขยายความร่วมมือด้านต่าง ๆ ด้วยบรรยากาศแห่งไมตรีจิต มิตรภาพ และความเข้าใจซึ่งกันและกันใน 6 ด้าน ได้แก่ 1. ความร่วมมือรักษาความสงบและความเป็นระเบียบเรียบร้อยตามชายแดนจังหวัด-แขวง 2. ความร่วมมือในการรักษาเส้นเขตแดนไทย-ลาว 3. ความร่วมมือในการอํานวยความสะดวกและความปลอดภัยในการเข้าออกเมืองตามจุดผ่านแดน 4. การยกระดับจุดผ่านแดนและเปิดจุดผ่านแดนเพิ่มเติม 5. ความร่วมมือด้านเศรษฐกิจระหว่างจังหวัดแขวง 6. ความร่วมมือด้านแรงงาน
นอกจากนี้ที่ประชุมได้ปรึกษาหารือในด้านอื่นๆ เช่น ความร่วมมือในการป้องกันและปราบปรามยาเสพติดตามแนวชายแดน ความร่วมมือในการคุ้มครองการดําเนินกิจการต่างๆตามแม่น้ําโขงและแม่น้ําเหือง ความร่วมมือในกรณีบุคคลของแต่ละฝ่ายถูกจับกุมคุมขัง ความร่วมมือในการแก้ไขปัญหาบุคคลสองสัญชาติ ความร่วมมือในด้านการต่อต้านการค้ามนุษย์ ตลอดถึงการแลกเปลี่ยนการเยือนคณะผู้แทนระหว่างกัน
หลังจากนั้น ได้มีพิธีลงนามบันทึกการประชุมร่วมกันระหว่างรัฐมนตรีว่าการกระทรวงมหาดไทยและรัฐมนตรีว่าการกระทรวงป้องกันความสงบ สาธารณรัฐประชาธิปไตยประชาชนลาว ในด้านการรักษาความสงบเรียบร้อยตามแนวชายแดน ความร่วมมือทางด้านเศรษฐกิจและสังคม รวมทั้งด้านการพัฒนาสินค้าภูมิปัญญาท้องถิ่นและการเปิดตลาดสินค้าหนึ่งเมืองหนึ่งผลิตภัณฑ์ เพื่อนําความผาสุกและความอยู่ดีกินดีของประชาชนทั้งสองประเทศ อยู่ร่วมกันอย่างเอื้อเฟื้อเผื่อแผ่ และร่วมมือกันพัฒนาคุณภาพชีวิตให้ดีขึ้นอย่างยั่งยืน.
ครั้งที่ 142/2560
รัฐบาลไทย-ข่าวทำเนียบรัฐบาล-รอง  นรม.สมคิดฯ และคณะตรวจเยี่ยม พร้อม มอบนโยบายแก่คณะผู้บริหาร ธ.ก.ส.
วันจันทร์ที่ 8 มกราคม 2561
รอง นรม.สมคิดฯ และคณะตรวจเยี่ยม พร้อม มอบนโยบายแก่คณะผู้บริหาร ธ.ก.ส.
รอง นรม. สมคิดฯ ย้ํา นโยบายกระจายรายได้สู่เกษตรกรทั้งประเทศพร้อมแก้ปัญหาหนี้นอกระบบแก่เกษตรกรอย่างยั่งยืนและเป็นรูปธรรมอย่างแท้จริง
วันนี้ (4 มกราคม 2561) เวลา 14.00 น. ณ ห้องประชุม ชั้น 24 ธนาคารเพื่อการเกษตรและสหกรณ์การเกษตร (ธ.ก.ส.) สํานักงานใหญ่ ถนนพหลโยธิน กรุงเทพมหานคร นายสมคิด จาตุศรีพิทักษ์ รองนายกรัฐมนตรี พร้อมด้วย นายกฤษฎา บุญราช รัฐมนตรีว่าการกระทรวงเกษตรและสหกรณ์ และนายลักษณ์ วนนานวัช รัฐมนตรีช่วยว่าการกระทรวงเกษตรและสหกรณ์ ได้เดินทางไปตรวจเยี่ยมพร้อมมอบนโยบายแก่คณะผู้บริหาร ธ.ก.ส. โดยมี นาย อภิรมย์ สุขประเสริฐ ผู้จัดการ ธ.ก.ส. ให้การต้อนรับ
โอกาสนี้ ผู้จัดการ ธ.ก.ส. ได้กล่าวรายงานถึงวิสัยทัศน์ ธ.ก.ส. ว่า เป็นธนาคารพัฒนาชนบทที่มีความมั่นคง มีการจัดการที่ทันสมัย และให้บริการทางการเงินครบวงจร เพื่อยกระดับคุณภาพชีวิตของเกษตรกรอย่างยั่งยืน ทั้งนี้ โดยมีพันธกิจประกอบด้วย การให้บริการทางการเงินครบวงจร เพื่อตอบสนองความต้องการของลูกค้าและมุ่งมั่นการเพิ่มประสิทธิภาพของห่วงโซ่คุณค่าสินค้าเกษตร โดยความร่วมมือกับเครือข่ายพัฒนาการบริหารและการจัดการทรัพยากรร่วมกับเครือข่าย เพื่อเสริมสร้างความเข้มแข็งของเกษตรกรชุมชน สถาบันเกษตรกร และองค์กรการสร้างชุมชนอย่างเกื้อกูล แบ่งปันและเป็นธรรม ขณะเดียวกันมีการบริหารจัดการเงินทุนให้เพียงพอ พร้อมส่งเสริมการใช้นวัตกรรมและเทคโนโลยี เพื่อเพิ่มประสิทธิภาพการให้บริการและเพิ่มขีดความสามารถในการแข่งขันโดยมุ่งมั่นหลักการกํากับดูแลกิจการที่ดี ตลอดจนยึดมั่นในการสร้างคุณค่าร่วมกันที่สมดุลทางเศรษฐกิจ สังคม และสิ่งแวดล้อมอย่างยั่งยืน
จากนั้น รองนายกรัฐมนตรี ได้กล่าวมอบนโยบายแก่ ธ.ก.ส. โดยเน้นย้ําการเป็นพี่เลี้ยงที่ดีแก่เกษตรกรในการใช้สินเชื่อเพื่อการเกษตรอย่างคุ้มค่า ขณะเดียวกัน มีการบริหารจัดการเพื่อลดภาระหนี้สิ้นให้แก่เกษตรอย่างยั่งยืน พร้อมกันนี้ รองนายกรัฐมนตรีได้แสดงความชื่นชมโครงการเกษตรกรรุ่นใหม่ ซึ่ง ธ.ก.ส. บริหารจัดการเป็นที่พึงพอใจของเกษตรส่งผลให้มีรายได้มากขึ้น โครงการหมู่ยิ้มที่จังหวัดน่าน อีกทั้ง มีการขยายผลโครงการบริหารจัดการตลอดห่วงโซ่เพิ่มมูลค่าสินค้าเกษตรให้มีราคาสูงขึ้น สร้างรายได้เพิ่มแก่เกษตรกร ทั้งนี้ รองนายกรัฐมนตรีได้แนะนําให้ ธ.ก.ส. มีโครงการผ่านเครือข่ายประชารัฐให้มากยิ่งขึ้น เพื่อเป็นการเพิ่มโอกาสแก่เกษตรกรผู้มีรายได้น้อยให้มีคุณภาพชีวิตที่ดีขึ้น ดังเช่น โครงการปลูกผักปลอดสารพิษ ที่จังหวัดกระบี่ โดยให้มีการขยายผลไปทั่วทุกพื้นที่ครอบคลุมจังหวัดต่อไป
รองนายกรัฐมนตรีได้กล่าวย้ําในตอนท้ายของการตรวจเยี่ยมครั้งนี้ว่า เพื่อให้การช่วยเหลือเกษตรกรได้ดียิ่งขึ้น ได้แนะนํา ธ.ก.ส. ในประเด็นอัตราดอกเบี้ยของ ธ.ก.ส. ในปัจจุบันที่อยู่ในอัตราร้อยละ 7 ต่อปี ควรให้ลดลงอยู่ในระดับเดียวกับอัตราดอกเบี้ยของธนาคารพาณิชย์อยู่ที่อัตราร้อยละ 5 ต่อปี
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์เปิดตัวการจำหน่ายสินค้า “ธงฟ้าประชารัฐ”
วันจันทร์ที่ 10 เมษายน 2560
พาณิชย์เปิดตัวการจําหน่ายสินค้า “ธงฟ้าประชารัฐ”
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เปิดเผยว่า ตามที่กระทรวงพาณิชย์ โดยกรมการค้าภายในได้รับความร่วมมือจากผู้ผลิตสินค้ารายใหญ่ จํานวน 5 ราย
ได้แก่
บริษัท สหพัฒนพิบูล จํากัด (มหาชน) บริษัท ยูนิลีเวอร์ไทย เทรดดิ้ง จํากัด บริษัท คอลเกต-ปาล์มโอลีฟ (ประเทศไทย) จํากัด บริษัท พรอคเตอร์ แอนด์ แกมเบิล เทรดดิ้ง (ประเทศไทย) จํากัด และ บริษัท เบอร์ลี่ ยุคเกอร์ จํากัด (มหาชน) จัดทําโครงการ “ธงฟ้าประชารัฐ” โดยจัดหาสินค้าอุปโภคบริโภคที่จําเป็นในชีวิตประจําวัน เพื่อนําไปจําหน่ายในร้านค้าปลีกแบบถาวรราคาต่ํากว่าท้องตลาด 15-20 % เพื่อช่วยลดค่าครองชีพประชาชน
ในช่วงเริ่มต้นโครงการมีการจําหน่ายสินค้าราคาพิเศษจํานวน 18 สินค้า 48 รายการ เช่น สบู่ ยาสีฟัน ผงซักฟอก แชมพู บะหมี่กึ่งสําเร็จรูป ปลากระป๋อง เป็นต้น โดยจะจําหน่ายผ่านช่องทางร้านค้าในการส่งเสริมของกรมพัฒนาธุรกิจการค้า ร้านค้าต้นแบบ 114 แห่ง ซึ่งมีร้านค้าเครือข่ายประมาณ 20,000 แห่ง
โดยระยะแรกจะมีร้านค้าเครือข่ายเข้าร่วมโครงการ 5,454 แห่ง ร้านค้าในการส่งเสริมของสํานักงานกองทุนหมู่บ้านและชุมชนเมืองแห่งชาติ ซึ่งมีจํานวนร้านค้าประมาณ 19,000 แห่ง โดยในระยะแรกจะมีร้านค้าเข้าร่วมโครงการประมาณ 500 แห่ง ร้านค้าศูนย์สาธิตการตลาดในการส่งเสริมของกรมพัฒนาชุมชน ซึ่งมีจํานวนร้านค้า 790 แห่ง โดยในระยะแรกจะมีร้านค้าเข้าร่วมโครงการ 102 แห่ง รวมร้านค้าที่เข้าร่วมโครงการในระยะแรกประมาณ 6,056 แห่ง รวมทั้งจะมีร้านค้าปลีกอื่นๆ ที่จําหน่ายสินค้าของผู้ประกอบการ ทั้ง 5 ราย เข้าร่วมโครงการด้วย
โดยในวันนี้ (10 เมษายน 2560) กรมการค้าภายในได้นําสินค้าธงฟ้าประชารัฐมาจําหน่ายให้แก่ประชาชนที่เดินทางเป็นจํานวนมากในช่วงก่อนวันหยุดต่อเนื่องในเทศกาลสงกรานต์ ณ สถานีขนส่งผู้โดยสารกรุงเทพ (จตุจักร/หมอชิต) สถานีขนส่งผู้โดยสารกรุงเทพ (สายใต้ใหม่) และสถานีรถไฟกรุงเทพ (หัวลําโพง) ระหว่างวันที่ 9 – 11 เมษายน 2560 เวลา 09.00 – 21.00 น. และจะเริ่มจําหน่ายสินค้าธงฟ้าประชารัฐผ่านช่องทางร้านค้าปลีกดังกล่าวข้างต้น ในช่วงปลายเดือนเมษายน 2560
รัฐมนตรีช่วยว่าการกระทรวงพาณิชย์ กล่าวเพิ่มเติมว่า นอกจากนี้ ในช่วงวันหยุดต่อเนื่องในเทศกาลสงกรานต์ ได้มอบหมายให้กรมการค้าภายในตรวจสอบและติดตามสถานการณ์ราคาสินค้าอย่างใกล้ชิดพร้อมทั้งส่งเจ้าหน้าที่ออกตรวจสอบราคาสินค้าและบริการ รวมทั้งรณรงค์ประชาสัมพันธ์ให้ผู้ประกอบการตามสถานีขนส่งและสถานีรถไฟทั่วประเทศ เช่น ผู้จําหน่ายอาหารและเครื่องดื่ม ผู้จําหน่ายสินค้าอุปโภคบริโภคผู้ให้บริการรับฝากของบริการรถเข็มสัมภาระ จะต้องปิดป้ายแสดงราคาสินค้าและค่าบริการ เพื่อป้องปรามมิให้ฉวยโอกาสจําหน่ายสินค้าและคิดค่าบริการสูงเกินสมควร ทั้งนี้ หากพบการกระทําผิดดังกล่าวสามารถร้องเรียนได้ที่สายด่วนกรมการค้าภายใน 1569 กรมจะจัดส่งเจ้าหน้าที่ไปตรวจสอบและหากพบการกระทําความผิดจะดําเนินการตามกฎหมายอย่างเคร่งครัด กรณีไม่ปิดป้ายแสดงราคามีโทษปรับ 10,000 บาท กรณีจําหน่ายสินค้าราคาสูงเกินสมควร กักตุนสินค้าและปฏิเสธการจําหน่ายต้องโทษจําคุก 7 ปี ปรับไม่เกิน 140,000 บาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-วันจักรี ตรงกับวันที่ ๖ เมษายน ของทุกปี
วันอังคารที่ 7 เมษายน 2563
วันจักรี ตรงกับวันที่ ๖ เมษายน ของทุกปี
วันจักรี ตรงกับวันที่ ๖ เมษายน ของทุกปี
---
เป็นวันที่ระลึกถึงพระบาทสมเด็จพระพุทธยอดฟ้าจุฬาโลกมหาราช (รัชกาลที่ ๑)
---
ทรงเสด็จปราบดาภิเษกขึ้นเป็นพระมหากษัตริย์แห่งราชวงศ์จักรี และเป็นวันครบรอบการก่อตั้งราชวงศ์จักรี
รัฐบาลไทย-ข่าวทำเนียบรัฐบาล-รอง นรม. และ รมว.กห. สั่งดูแลผู้บาดเจ็บจากเหตุระเบิดให้ดีที่สุด พร้อมกำชับฝ่ายความมั่นคง เร่งติดตามผู้ก่อเหตุให้ถึงที่สุด
วันพุธที่ 10 พฤษภาคม 2560
รอง นรม. และ รมว.กห. สั่งดูแลผู้บาดเจ็บจากเหตุระเบิดให้ดีที่สุด พร้อมกําชับฝ่ายความมั่นคง เร่งติดตามผู้ก่อเหตุให้ถึงที่สุด
รอง นรม. และ รมว.กห. สั่งดูแลผู้บาดเจ็บจากเหตุระเบิดให้ดีที่สุด พร้อมกําชับฝ่ายความมั่นคง เร่งติดตามผู้ก่อเหตุให้ถึงที่สุด
พลตรี คงชีพ ตันตระวาณิชย์ โฆษกกระทรวงกลาโหม เปิดเผยว่า หลังเกิดเหตุระเบิดขึ้นในพื้นที่ชุมชน ณ ห้างบิ๊กซี อําเภอเมืองปัตตานี จังหวัดปัตตานี เมื่อเวลาบ่าย ของ 9 พ.ค.60 ที่ผ่านมาว่า
พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม ได้กล่าวแสดงความเสียใจและขอเป็นกําลังใจให้กับพี่น้องประชาชนที่ได้รับบาดเจ็บ และได้รับผลกระทบกับเหตุรุนแรงที่เกิดขึ้น โดยได้กําชับให้เจ้าหน้าที่ทุกฝ่ายในพื้นที่ ร่วมกันดูแลผู้ที่ได้รับบาดเจ็บและผู้ที่ได้รับผลกระทบให้ดีที่สุด รวมทั้งเร่งคลี่คลายความเสียหายที่เกิดขึ้น พร้อมทั้งให้เจ้าหน้าที่ฝ่ายความมั่นคง เร่งติดตามผู้ก่อเหตุและผู้เกี่ยวข้อง มาดําเนินคดีให้ถึงที่สุด
พลตรีคงชีพฯ กล่าวเพิ่มเติมว่า การกระทําของกลุ่มผู้ก่อความไม่สงบและผู้อยู่เบื้องหลังดังกล่าว ถือเป็นอาชญากรรมที่รุนแรง ป่าเถื่อน โหดเหี้ยม มุ่งหวังต่อชีวิตของพี่น้องประชาชนที่บริสุทธิ์ โดยเฉพาะกระทําในพื้นที่ ย่านธุรกิจสําคัญ ซึ่งประสงค์จะทําลายระบบเศรษฐกิจในพื้นที่ รวมทั้งต้องการ สร้างความหวาดกลัวเพื่อ จํากัดและลิดรอนเสรีภาพของประชาชน ซึ่งถือเป็นการละเมิดสิทธิมนุษยชนอย่างร้ายแรง. พร้อมทั้งเชื่อว่าพี่น้องประชาชนไทยด้วยกันทั้งประเทศ ไม่สามารถรับได้กับกลุ่มบุคคลที่ก่อเหตุและอยู่เบื้องหลัง การกระทําที่รุนแรงโหดเหี้ยมและป่าเถื่อนเช่นนี้
รัฐบาลไทย-ข่าวทำเนียบรัฐบาล-โฆษก ศบค.เผยคนไทยแชมป์ใส่หน้ากาก และล้างมือในอาเซียน ขณะที่วัคซีนที่คนไทยพัฒนาคาดจะได้ใช้ปีหน้า ประสบความสำเร็จขั้นทดสอบในหนู และเตรียมใช้กับลิงในสัปดาห์หน้า
วันพุธที่ 20 พฤษภาคม 2563
โฆษก ศบค.เผยคนไทยแชมป์ใส่หน้ากาก และล้างมือในอาเซียน ขณะที่วัคซีนที่คนไทยพัฒนาคาดจะได้ใช้ปีหน้า ประสบความสําเร็จขั้นทดสอบในหนู และเตรียมใช้กับลิงในสัปดาห์หน้า
โฆษก ศบค.เผยคนไทยแชมป์ใส่หน้ากาก และล้างมือในอาเซียน ขณะที่วัคซีนที่คนไทยพัฒนาคาดจะได้ใช้ปีหน้า ประสบความสําเร็จขั้นทดสอบในหนู และเตรียมใช้กับลิงในสัปดาห์หน้า
วันนี้ (20 พ.ค.63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. แถลงสถานการณ์ประจําวัน และมาตรการควบคุมสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) สรุปสาระสําคัญ ดังนี้
1. สถานการณ์ผู้ติดเชื้อไวรัสโคโรนา 2019 (โควิด -19) ในไทย
สถานการณ์ผู้ติดเชื้อไวรัสโคโรนา 2019 (โควิด -19) ในประเทศไทย มีผู้ป่วยใหม่ 1 ราย ผู้ป่วยยืนยันสะสมอยู่ที่ 3,034 ราย มีผู้ที่หายป่วยเพิ่มขึ้น 37 ราย รวมผู้ที่หายป่วยแล้ว 2,888 ราย ไม่มีผู้เสียชีวิตเพิ่ม ยังคงที่ 56 ราย มีผู้ที่ยังรักษาตัวอยู่ในโรงพยาบาล 90 ราย สําหรับผู้ป่วยใหม่ 1 รายอยู่ในโรงแรมที่กรุงเทพฯ ซึ่งเป็นสถานที่กักกันที่รัฐจัดให้ ทําให้ตัวเลขของผู้ป่วยกรุงเทพฯ ที่อยู่ในสถานที่กักกันที่รัฐจัดให้รวมเป็น 17 ราย ผู้ป่วยรายนี้เป็นเพศชาย อายุ 45 ปี อาชีพเชฟร้านอาหารไทย เดินทางกลับจากประเทศบาห์เรน เมื่อวันที่ 15 พฤษภาคม 63 เข้าพักในสถานที่กักกันที่รัฐจัดให้ในกรุงเทพฯ ตรวจหาเชื้อวันที่ 18 พฤษภาคม 63 ขณะนี้ไม่มีอาการ
สําหรับสถิติสถานการณ์โรคไวรัสโคโรนา 2019 ในสถานกักกันโรคของรัฐที่ส่วนกลางและส่วนจังหวัดพบว่า มีผู้ที่เดินทางจากประเทศบาห์เรน 238 คน เดิมมีการรายงานผู้ติดเชื้อ 1 ราย วันนี้เพิ่ม 1 ราย รวมเป็น 2 ราย สถิติของผู้ป่วยยืนยันที่เดินทางมาจากประเทศต่าง ๆ อันดับที่ 1 คือ อินโดนีเซีย รองลงมาเป็นปากีสถาน คาซัคสถาน มาเลเซีย ยูเออี ตามลําดับ
การตรวจทางห้องปฏิบัติการ ข้อมูล ณ วันที่ 15 พฤษภาคม 63 ประเทศไทยตรวจแล้วกว่า 328,073 ตัวอย่าง และจํานวนห้องปฏิบัติการที่กรมวิทยาศาสตร์การแพทย์รับรอง ข้อมูล ณ วันที่ 17 พฤษภาคม 63 มีถึง 167 แห่งทั่วประเทศ โดยไทยมีการตรวจ 4,926 รายต่อ 1 ล้านประชากร มากกว่าเวียดนาม ญี่ปุ่นตรวจ 1,902 รายต่อ 1 ล้านประชากร ขณะที่อิตาลี สิงคโปร์ สหราชอาณาจักร สหรัฐอเมริกา เกาหลีใต้ และมาเลเซีย ก็มีจํานวนตรวจที่สูงกว่า โดยการตรวจทางห้องปฏิบัติการของไทย พบร้อยละ 0.92 หรือประมาณเกือบ 1 คนต่อ 100 คน ขณะที่อิตาลี ตรวจพบร้อยละ 7.63 ซึ่งตัวเลขน้อยจะดีกว่าตัวเลขมาก เพราะแสดงถึงความสามารถในการนํากลุ่มคนที่ไม่มีโอกาสติดเชื้อเข้ามาตรวจได้มากกว่า มีกลุ่มที่ตรวจสอบได้กว้าง และเป็นตัวเลขที่ดีกว่าสิงคโปร์ที่ตรวจพบร้อยล
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 2 พฤษภาคม 2563 [กระทรวงสาธารณสุข]
วันเสาร์ที่ 2 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่2 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.11 ของผู้ป่วยทั้งหมด (กลับบ้าน 13 ราย รวมกลับบ้านสะสม 2,732 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 180 ราย หรือคิดเป็นร้อยละ 6.07 ของผู้ป่วยทั้งหมด
ขณะนี้ จํานวนผู้ป่วยรายใหม่ลดลง รายงานวันนี้ 6 ราย (ลําดับที่ 2,961 - 2,966) เป็นผู้ที่มีประวัติสัมผัสกับผู้ป่วยยืนยันรายก่อนหน้านี้ 2 ราย พบจากการลงพื้นที่ค้นหาเชิงรุกในชุมชน จังหวัดภูเก็ต 2 ราย และพบผู้ที่เดินทางมาจากต่างประเทศ
จากมาตรการผ่อนปรนทําให้มีวันหยุดยาวในช่วงสัปดาห์นี้ ประชาชนจํานวนมากได้เดินทางไปยังต่างจังหวัด หรือภูมิลําเนาเพื่อพบ พ่อ แม่ ญาติ พี่ น้อง เพื่อเป็นการป้องกันการแพร่กระจายของโรคโควิด 19 แนะนําให้เข้มมาตรการ เว้นระยะห่าง สวมหน้ากากอนามัย หรือหน้ากากผ้า ล้างมือบ่อยๆ โดยเฉพาะผู้ที่เดินทางจากพื้นที่เสี่ยงที่พบผู้ป่วยจํานวนมาก อาทิ กรุงเทพฯ นนทบุรี ภูเก็ต เป็นต้น ขอให้ระมัดระวัง เลี่ยงการคลุกคลีสัมผัสกับผู้อื่นแบบใกล้ชิด งดการสวมกอดกัน โดยเฉพาะกับญาติผู้ใหญ่หรือผู้ที่มีโรคประจําตัว เนื่องจากมีความเสี่ยงสูงต่อการติดเชื้อ หากป่วยอาจเกิดอาการรุนแรงได้ ขอให้แสดงความเคารพ ความรัก ด้วยการกราบไหว้โดยเว้นระยะห่าง 1-2 เมตร และทุกคนต้องสวมใส่หน้ากากผ้า หรือหน้ากากอนามัยเมื่ออยู่ด้วยกัน หากรับประทานอาหารร่วมกันต้องใช้ช้อนกลางส่วนตัว หรือดีที่สุดคือการแยกสํารับอาหาร เพื่อป้องกันการแพร่เชื้อสู่คนในครอบครัวและคนที่รัก
สรุปภาพรวมวันนี้มีผู้ป่วยรายใหม่ 6 ราย กลับบ้านวันนี้ 13 ราย รวมสะสม 2,732 ราย ยังรักษาอยู่ในโรงพยาบาล 180 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,966 ราย
************************************** 2 พฤษภาคม2563
รัฐบาลไทย-ข่าวทำเนียบรัฐบาล-รมต.อุตตมฯ นำคณะผู้บริหารกระทรวงอุตสาหกรรมลงพื้นที่จ.สุรินทร์ หารือภาคเอกชนชงโครงการกระตุ้นเศรษฐกิจดัน SMEs คนตัวเล็กให้โตต่อเนื่อง
วันจันทร์ที่ 7 พฤษภาคม 2561
รมต.อุตตมฯ นําคณะผู้บริหารกระทรวงอุตสาหกรรมลงพื้นที่จ.สุรินทร์ หารือภาคเอกชนชงโครงการกระตุ้นเศรษฐกิจดัน SMEs คนตัวเล็กให้โตต่อเนื่อง
รัฐมนตรีว่าการกระทรวงอุตสาหกรรม พร้อมด้วย รัฐมนตรีช่วยว่าการกระทรวงอุตสาหกรรม ลงพื้นที่สุรินทร์ หารือภาคเอกชนชงโครงการกระตุ้นเศรษฐกิจดัน SMEs คนตัวเล็กให้โตต่อเนื่องระหว่างการประชุมคณะรัฐมนตรีอย่างเป็นทางการนอกสถานที่  ณ จังหวัดสุรินทร์ และบุรีรัมย์
จ.สุรินทร์ : วันนี้ (7 พ.ค. 61) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นําคณะผู้บริหารลงพื้นที่สุรินทร์ หารือภาคเอกชนชงโครงการกระตุ้นเศรษฐกิจดัน SMEs คนตัวเล็กให้โตต่อเนื่องระหว่างการประชุมคณะรัฐมนตรีอย่างเป็นทางการนอกสถานที่ ครั้งที่ 3/2561 ณ จังหวัดสุรินทร์ และบุรีรัมย์ โดยมี
นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายณพพงศ์ ธีระวง คณะทํางานผู้ช่วยรัฐมนตรีประจํากระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายวิษณุ ทับเที่ยง อธิบดีอุตสาหกรรมพื้นฐานและการเหมืองแร่ นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรมทั้งส่วนกลางและส่วนภูมิภาคเข้าร่วม ณ โรงแรมทองธารินทร์ จ.สุรินทร์
โดยกระทรวงอุตสาหกรรมได้จัดประชุมหารือกับเอกชนในพื้นที่ภาคตะวันออกเฉียงเหนือตอนล่าง 1 คือ จังหวัดสุรินทร์ บุรีรัมย์ นครราชสีมา และชัยภูมิ ภายใต้แนวคิด “การสร้างรายได้ ขยายโอกาส เสริมเศรษฐกิจฐานราก” ซึ่งนอกจากจะเน้นการช่วยแก้ไขปัญหาอุปสรรคในการดําเนินธุรกิจด้วยการรับฟังข้อเสนอแนะจากภาคเอกชนไปพิจารณาดําเนินแล้ว ยังมีโครงการและสิ่งที่กระทรวงฯจะเข้าไปช่วยพัฒนาเศรษฐกิจในพื้นที่ ซึ่งสอดคล้องกับความต้องการของจังหวัดเพื่อจะได้เป็นการสร้างงานสร้างรายได้ที่มีความยั่งยืน รวมทั้งการเสนอมาตรการ กลไก เครื่องมือที่กระทรวงฯ มีในจังหวัดเพื่อให้ผู้ประกอบการได้รับทราบและมาใช้บริการเพิ่มขึ้น เช่น ศูนย์ปฏิรูปอุตสาหกรรม ITC การพัฒนาหมู่บ้านอุตสาหกรรมสร้างสรรค์ CIV การพัฒนาอุตสาหกรรมเกษตรแปรรูป และการสนับสนุนเงินทุนต่างๆ และมีหน่วยม้าเร็วของ Sme Devolopment Bank ซึ่งเข้าถึงชุมชน
โดยภาคเอกชนในพื้นที่ได้มีข้อเสนอ คือ 1. การฟื้นฟูและพัฒนาเหมืองแร่ โดยนําเหมืองเก่าที่ได้เลิกกิจการแล้ว มาฟื้นฟูเป็นอ่างเก็บน้ํา พร้อมทั้งปรับปรุงทัศนียภาพเป็นแหล่งท่องเที่ยวทางนํา้ หรือสุรินทร์โมเดล 2.โครงการ Inland Container Depot (ICD) ใน จ.นครราชสีมา ที่กระทรวงฯ จะช่วยต่อยอดได้ เช่น พัฒนาเป็นเขตประกอบการโกดังการซ่อมตู้คอนเทนเนอร์และโครงการด้านโลจิสติกส์อุตสาหกรรม และ 3.โครงการจัดตั้งนิคมอุตสาหกรรมอุปกรณ์ประดับยนต์ (motor Sport)ในพื้นที่จังหวัดบุรีรัมย์ เพราะมีสนามแข่งรถมาตรฐานระดับโลก และมีการนํารถเข้ามาแข่งในพื้นที่จํานวนมาก ประกอบกับเอสเอ็มอีไทยมีความสามารถผลิตอุปกรณ์ประดับยนต์ส่งออกไปยังต่างประเทศหลายประเทศ
...
.
#prmoi #ครม.สัญจรบุรีรัมย์ สุรินทร์..